stanford-oval/wikipedia huggingface dataset:
Kiiltoruusu

| Kiiltoruusu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Laji::  virginiana
Kaksiosainen nimi
 Rosa virginiana  Mill. 
Katso myös
   Kiiltoruusu Wikispeciesissä   Kiiltoruusu Commonsissa 
Infobox OKNimi-testi OK: 
Kiiltoruusu (Rosa virginiana) on ruusukasvien heimoon ja ruusujen sukuun kuuluva puuvartinen monivuotinen kasvilaji, joka kasvaa luonnonvaraisena Pohjois-Amerikan itäosissa; kyseisellä alueella kasvi on yleisin villiruusulaji. Kiiltoruusu on kesävihanta pensas, jonka kasvukorkeus on joskus jopa kaksi metriä, mutta tavallisesti vähemmän. Kasvin varret ovat peittyneet lukuisiin koukkukärkisiin piikkeihin. Sulkamaiset lehdet koostuvat tavallisesti 7-9 kiiltävästä lehdykästä. Vaaleanpunaiset, keskikesällä pitkän ajan kuluessa ilmestyvät kukat kasvavat yksittäin tai pieninä terttuina. Syömäkelpoiset, runsaasti C-vitamiinia sisältävät hedelmät ovat pieniä, pyöreitä ja kirkkaanpunaisia; niistä voi valmistaa sekä hilloa että teetä.
Quest-Ritson ja Quest-Ritson pitävät kiiltoruusua "parhaana ja monikäyttöisimpänä villiruusuna", ja kuvailevat lehtien ruskaväritystä: "Viimeisillä viikoilla koko kasvi muuttuu keltaiseksi, oranssiksi, helakanpunaiseksi, verenpunaiseksi ja ruskeaksi". Viljelyssä kiiltoruusu on saanut Royal Horticultural Societyn Award of Garden Meritin.
Aiheesta muualla

Laji.fi: Kiiltoruusu (Rosa virginiana)
United States Department of Agriculture (USDA): Rosa virginiana (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rosa virginiana
Käännös suomeksi
Kinugasa (1926)

| Kinugasa / 衣笠 |
| --- | --- |
 Kinugasa

Aluksen vaiheet
Rakentaja:  Kawasaki, Kōbe
Kölinlasku:  24. lokakuuta 1924
Laskettu vesille:  24. lokakuuta 1926
Palveluskäyttöön:  30. syyskuuta 1927
Poistui palveluskäytöstä:  upotettiin 13. marraskuuta 1942 Guadalcanalin taistelussa
Tekniset tiedot
Uppouma:  8 400 t (kuiva)
Pituus:  185,17 m
Leveys:  15,83 m
Syväys:  5,71 m
Koneteho:  102 000 shp
Nopeus:  33,43–36 solmua
Miehistöä:  643
Aseistus
Aseistus:  6 × 200 mm/50 type 3 -tykkiä kaksoistorneissa 4 × 120 mm/45 -tykkiä 12 × 610 mm torpedoputkea 1 × lentokone
Kinugasa (jap. 衣笠 重巡洋艦, Kinugasa jūjunjōkan) oli keisarillisen Japanin laivaston Aoba-luokan raskas risteilijä toisessa maailmansodassa.
Valmistus

Kinugasa tilattiin Kōbesta Kawasakin telakalta. Aluksen köli laskettiin 24. lokakuuta 1924, ja se laskettiin vesille 24. lokakuuta 1926. Alus otettiin palvelukseen 30. syyskuuta 1927.
Palvelus

Yhdysvaltain laivaston ja merijalkaväen lentokoneet upottivat aluksen 13. marraskuuta 1942 Guadalcanalin taistelussa.
Aiheesta muualla

Kuvia tai muita tiedostoja aiheesta Kinugasa (1926) Wikimedia Commonsissa
Aoba-luokan raskaat risteilijät
Kerry Lynch

Kerry Joel Lynch (s. 31. heinäkuuta 1957 Denver, Colorado) on yhdysvaltalainen yhdistetyn urheilija, jonka uran huippuvuodet ajoittuivat 1980-luvulle.
Lynch saavutti urallaan yhden osakilpailuvoiton yhdistetyn maailmancupissa, joulukuussa 1983 Seefeldissä. Hän saavutti urallaan myös toisen palkintopallisijoituksen sijoituttuaan seuraavan vuoden tammikuussa kolmanneksi Schonachissa käydyssä kilpailussa. Sarajevon olympialaisissa 1984 Lynch sijoittui henkilökohtaisessa kilpailussa kolmanneksitoista.
1987 MM-kilpailuissa Oberstdorfissa Lynch sijoittui alun perin hopealle henkilökohtaisessa kilpailussa, mutta menetti sittemmin mitalinsa jäätyään valmentajansa Jim Pagen kanssa kiinni veritankkauksen käytöstä.
Seuratasolla Lynch edusti Winter Park Ski Clubia. Yhdysvaltain mestaruuden hän voitti henkilökohtaisessa kilpailussa kolmesti.
Kirjallisuusvuosi 1779

Kirjallisuusvuosi 1779 käsittelee vuoden 1779 tärkeitä kirjallisuuden tapahtumia, uutisia ja julkistuksia.
Tapahtumia

Japanilainen puupiirrostaiteilija Hokusai valmistui taiteilijaksi oppipoikakautensa päätteeksi.
Ruotsin rikoslaista poistettiin maininnat noituudesta.
Julkaisuja

George Campbell – The Happy Influence of Religion on Civil Society
George Campbell – An Address to the People of Scotland upon the Alarms that Have Been Raised in Regard to Popery
Félicité Genlis – Le théâtre d’éducation (tietoteos teatterista)
Friedrich Heinrich Jacobi – Woldemar
Gotthold Ephraim Lessing – Nathan der Weise (näytelmä, suom. Nathan Viisas, 1919)
Jean-Paul Marat – Découvertes de M. Marat sur le feu, l'électricité et la lumière (kirjoittajan havaintoja luonnonilmiöistä)
Anthony C. Thiselton – A Concise Encyclopedia of the Philosophy of Religion
Kerry Condon

| Kerry Condon |
| --- | --- |
 Kerry Condon vuonna 2022.
Henkilötiedot
Syntynyt: 9. tammikuuta 1983 (ikä 41) Thurles, Tipperaryn kreivikunta, Irlanti
Ammatti:  näyttelijä
Näyttelijä
Aktiivisena:  1999–
Merkittävät roolit:  Octavia (Rooma) Siobhán Súilleabháin (The Banshees of Inisherin)
Aiheesta muualla
IMDb 
Elonet
Kerry Condon (s. 4. tammikuuta 1983 Thurles, Tipperaryn kreivikunta) on irlantilainen näyttelijä. Hänen roolejaan ovat muun muassa Octavia draamasarjassa Rooma (2005–2007), Stacey Ehrmantraut rikossarjassa Better Call Saul (2015–2022) ja Perjantai lukuisissa Marvel Cinematic Universen elokuvissa. Hän on myös nuorin Royal Shakespeare Companyn Hamlet-tuotannossa Ofeliaa esittänyt näyttelijä.
Condon on myös tehnyt yhteistyötä Martin McDonaghin kanssa näytelmissä Inishmoren luutnantti (2001) ja Inishmaanin rampa (2009) sekä elokuvissa Three Billboards Outside Ebbing, Missouri (2017) ja The Banshees of Inisherin (2022). Viimeksi mainitusta Condon on ehdolla parhaan naissivuosan Oscar-palkintoon.
Condon on myös esiintynyt muun muassa elokuvissa Ned Kelly (2003), This Must Be The Place (2011) ja Dom Hemingway (2013) sekä televisiosarjoissa Luck (2011–2012), The Walking Dead (2013–2014) ja Ray Donovan (2019–2020).
Aiheesta muualla

Kerry Condon Internet Movie Databasessa. (englanniksi)
Knut Lund

Knut Ernfrid Lund (17. heinäkuuta 1891 Tuusula – 14. tammikuuta 1974 Helsinki) oli suomalainen jalkapalloilija, joka pelasi Suomen jalkapallomaajoukkueessa vuoden 1912 olympialaisissa Tukholmassa. Pelipaikaltaan hän oli tukimies. Hänen toinen lajinsa oli jääpallo.
Lund pelasi Tukholman olympialaisten jalkapalloturnauksessa Suomen jokaisessa neljässä ottelussa, myös 9–0-tappioon päättyneessä pronssiottelussa Alankomaita vastaan. Maajoukkueessa hän esiintyi olympiaturnauksen lisäksi ainoastaan yhdessä jääpallomaaottelussa.
Kotimaassaan ”Kyli” Lund edusti HIFK:ta. Hän voitti jääpallon Suomen mestaruuden vuosina 1911, 1912 ja 1913 sekä jalkapallossa SM-hopeaa vuonna 1912.
Kirjallisuusvuosi 1774

Kirjallisuusvuosi 1774 käsittelee vuoden 1774 tärkeitä kirjallisuuden tapahtumia, uutisia ja julkistuksia.
Tapahtumia

Goethen teos Nuoren Wertherin kärsimykset sai ilmestyessään suuren huomion ja sitä pidetään ensimmäisenä bestsellerinä. Teoksen väitettiin aiheuttaneen itsemurha-aallon onnettomasti rakastuneiden, kiihkoromanttisten nuorten joukossa. Itsemurha-aallosta ei kuitenkaan ole selviä todisteita.
Britannian parlamentin ylähuone linjasi, että tekijänoikeus on määräaikainen ja sen kesto säädetään lailla. Kirjailijoiden on suojattava teoksensa merkitsemällä niihin tekijänoikeusmerkintä.
Julkaisuja

Dorothea Biehl – Den prøvede Troskab
James Beattie – The Minstrel (runokokoelma, 2. osa)
Jeremy Bentham – The White Bull
Sugita Genpaku – Kaitai shinsho
Johann Wolfgang von Goethe – Die Leiden des jungen Werthers (kirjeromaani; suom. Nuoren Wertherin kärsimykset, 1904)
Johann Gottfried von Herder – Auch eine Philosophie der Geschichte zur Bildung der Menschheit
Johannes Messenius – Rimkrönika om Finland och dess inbyggare (1670-luvulla kirjoitettu Suomen kronikka, joka aikanaan jäi julkaisematta)
Constantine John Phipps – A Voyage towards the North Pole undertaken by His Majesty’s Command 1773
Arthur Young – Political arithmetic
Kirjallisuusvuosi 1778

Kirjallisuusvuosi 1778 käsittelee vuoden 1778 tärkeitä kirjallisuuden tapahtumia, uutisia ja julkistuksia.
Tapahtumia

Suomalainen pappi Sigfridus Aronus Forsius kirjoitti 1500-luvun lopulla suomalaisten muinaisista jumalista latinankielisen runon, joka kuitenkin katosi. Vuonna 1778 eräässä sanomalehdessä julkistettiin latinalainen runo, jonka uskotaan olevan aiemmin kadonnut Forsiuksen runo.
Teoksessa Grammar of the Bengali Language käytettiin bengalilaista kirjaimistoa ensimmäisen kerran painotuotteessa.
Teatro alla Scala otettiin käyttöön Milanossa.
Julkaisuja

Anna Laetitia Barbauld – Lessons for Children (ensimmäinen osa)
Pierre Beaumarchais – Figaron häät (ensiesitys vuonna 1884)
Fanny Burnley – Evelina (julkaistu anonyyminä)
André Ernest Modeste Grétry – Le jugement de Midas (ooppera)
Pierre-Louis Ginguené – Satire des Satires
Johann Gottfried von Herder – Volkslieder nebst untermischten anderen Stücken
Ignacy Krasicki – Monachomachia ('Munkkien sota')
Isaac Lithovius – Ulosweto kysymyxistä, jotka ennen tätä doct. Mart. Lutheruxen Catechismuxen, ja doct. Gezeliuxen Kysymys kirjan lawiammaxi selityxexi owat ulosannetut
Georg Mathesius – Tankar, yttrade då regements-skrifwaren herr Jacob Brunell ... nedlades i des graf, som skedde Wasa d. 10 februarii 1778
Hermann Samuel Reimarus – Von Dem Zwecke Jesu und Seiner Jünger.
Kirjallisuusvuosi 1775

Kirjallisuusvuosi 1775 käsittelee vuoden 1775 tärkeitä kirjallisuuden tapahtumia, uutisia ja julkistuksia.
Tapahtumia

Antti Lizeliuksen toimittaman ensimmäisen suomenkielisen sanomalehden Suomenkieliset Tieto-Sanomat näytenumero ilmestyi.
Ranskalaisen mystillisen filosofin Louis-Claude de Saint-Martinin teos Des erreurs et de la vérité ('Virheet ja totuus') lisättiin katolisen kirkon kiellettyjen kirjojen luetteloon heti sen ilmestyttyä.
Saksalainen kirjailija Friedrich Nicolai vastusti kirjallisuuden uusia virtauksia, kuten Sturm und Drang -liikettä. Hän julkaisi useita satiirisia teoksia pilkatakseen sitä. Goethen teoksen Nuoren Wertherin kärsimykset hän pyrki saamaan naurettavaan valoon teoksellaan Freuden des jungen Werthers.
Julkaisuja

Geoffrey Chaucer – The Canterbury Tales of Chaucer (1300-luvulla kirjoitettu käsikirjoitus)
Edmund Burke – Speech on Conciliation with the Colonies
Edmnud Burke – Speech on American Taxation
Pierre Beaumarchais – Le Barbier de Séville (näytelmä)
James Ferguson – The Art of Drawing in Perspective
James Ferguson – An Introduction to Electricity
Friedrich Nicolai – Freuden des jungen Werthers
Louis-Claude de Saint-Martin – Des erreurs et de la vérité
Honoré Gabriel Riqueti de Mirabeau – Essai sur le despotisme
Augustus Montague Toplady – Poems on Sacred Subjects
Knut Nordahl

| Mitalit | Mitalit | Mitalit |  |
| --- | --- | --- | --- |
|  Knut Nordahl |  Knut Nordahl |  Knut Nordahl |  |
Maa:   Ruotsi
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | Jalkapallo |  |
Knut Erik Alexander Nordahl (13. tammikuuta 1920 – 28. lokakuuta 1984) oli ruotsalainen jalkapalloilija.
Nordahl saavutti Ruotsin riveissä MM-pronssia vuonna 1950. Hän pelasi kotimaansa lisäksi ammattilaisena Italiassa.
Nordahlin veljet Bertil ja Gunnar olivat myös jalkapalloilijoita, ja kaikki kolme kuuluivat vuonna 1948 Lontoon olympialaisissa kultaa voittaneeseen joukkueeseen.
Knut Munck

Knut Emil Robert Munck (4. huhtikuuta 1807 Vihti – 1. joulukuuta 1869 Ruotsinpyhtää) oli suomalainen prokuraattorin apulainen ja valtiopäivämies.
Munckin vanhemmat olivat Vihdin Irjalassa maatilan omistanut eversti Claes Johan Munck (k. 1839) ja Kristina Elisabet Arnkihl. Hän pääsi ylioppilaaksi 1821 ja suoritti Turun akatemiassa tuomarintutkinnon 1826. Hän sai varatuomarin arvon 1833 ja kihlakunnantuomarin arvonimen 1838.
Munck oli Turun hovioikeudessa ylimääräisenä notaarina 1827, senaatin talousosaston ylimääräisenä kopistina 1827–1831, yleisen kanslian kopistina 1831–1832, kansliatoimituskunnan kopistina 1832–1835 sekä oikeusosaston kopistina 1835–1838. Hän oli senaatin oikeusosastolla kanslistina 1838–1841, protokollasihteerinä 1841–1846, esittelijäsihteerinä 1846–1857, prokuraattorin sijaisena 1857–1861 ja prokuraattorin apulaisena 1861–1868. Munck oli myös siviilivirkakunnan leski- ja orpokassan asiamiehenä 1837–1838 ja sihteerinä 1838–1846. Hän omisti Ruotsinpyhtäällä Kullan tilan vuodesta 1855 alkaen. Munck osallistui aatelissäädyssä valtiopäiville 1863–1864.
Munck oli naimisissa vuodesta 1841 Katarina Augusta Charlotta von Bornin kanssa.
Kirjallisuusvuosi 1780

Kirjallisuusvuosi 1780 käsittelee vuoden 1780 tärkeitä kirjallisuuden tapahtumia, uutisia ja julkistuksia.
Tapahtumia

Neue Zürcher Zeitung alkoi ilmestyä.
Julkaisuja

Jeremy Bentham – Introduction to Principles of Morals and Legislation (teos painettiin mutta se ei saanut julkaisulupaa)
Jacob Jonas Björnståhl – Resa till Frankrike, Italien, Schweiz, Tyskland, Holland, Ängland, Turkiet och Grekeland (ensimmäinen osa)
Giacomo Casanova – Opuscoli miscellanei
Hannah Cowley – The Belle's Stratagem
Herbert Croft – Love and Madness
Gotthold Ephraim Lessing – Die Erziehung des Menschengeschlechts (koulutusta käsittelevä tietoteos)
Karl Gottlieb von Windisch – Betrachtung über den Tod Ihro Majestät Maria Theresia vor einer Versammlung
Kids of the Century

| ”Kids of the Century” Helloween |
| --- | --- | --- |

Singlen tiedot
 Albumilta: Pink Bubbles Go Ape
 Julkaistu: 1991
 Tekijä(t): Michael Kiske
 Tuottaja(t): Chris Tsangarides
 Tyylilaji: power metal
 Kesto: 10.37
 Levy-yhtiö: EMI
Listasijoitukset
  Suomen virallinen lista: 3.
Helloweenin muut singlet
| ”I Want Out” 1988 | ”Kids of the Century” 1991 | ”Number One” 1992 |
Kids of the Century on Helloweenin neljänneltä albumiltaan Pink Bubbles Go Ape irrottama single, joka ilmestyi vuonna 1991. Se nousi Suomen virallisen listan sijalle 3.
Kappaleet

Kids of the Century – 3.54
Blue Suede Shoes – 2.36
Shit and Lobster – 4.07
Exclusive Helloween interview – 6.02 (vain Japani)
Kokoonpano

Michael Kiske – laulu
Roland Grapow – kitarat
Michael Weikath – kitarat
Markus Grosskopf – basso
Ingo Schwichtenberg – rummut
Aiheesta muualla

Discogs
Keesojen lehto

| Keesojen lehto Pekka Pohjola |
| --- | --- | --- |

Studioalbumin tiedot
 Äänitetty : 22.11-5.12.1976
 Studio : Througham Slad, Cloucestershire   Marcus Music, Tukholma
 Julkaistu: maaliskuu 1977    (1994 1. CD-painos)   (2002 remasteroitu CD-painos)   (2015 2. LP-painos)   (2021 3. LP-painos)   (2022 3. CD-painos)
 Formaatti: LP-levy (LRLP 219 /   SVR323(LP))   C-kasetti (LRC 219)   CD-levy (LRCD 219 /   LIPPOCD-041)
 Tuottaja(t): Mike Oldfield   Pekka Pohjola
 Tyylilaji: suomijazz, fuusiojazz, progressiivinen rock
 Kesto: 33.07
 Levy-yhtiö: Love Records   Svart Records (2015 ja 2021)   Lipposen Levy ja Kasetti (2022)
 Levymerkki: Love Records   Svart Records (2015 ja 2021)   Lipposen Levy ja Kasetti
Muut kannet
 Albumin takakansi.    C-kasetin kansikuva.
Listasijoitukset
  Suomi: 26. (2 viikkoa, huhtikuu 1977)
Pekka Pohjolan muut julkaisut
| Harakka Bialoipokku 1974 | Keesojen lehto 1977 | Visitation 1979 |
Keesojen lehto on suomalaismuusikko Pekka Pohjolan kolmas studioalbumi, joka ilmestyi maaliskuussa 1977. Se on julkaistu nimellä Mathematician's Air Display Isossa-Britanniassa ja Japanissa sekä nimellä Skuggornas tjuvstart Ruotsissa. Näiden maiden lisäksi albumi on julkaistu ainakin Italiassa, Yhdysvalloissa, Saksassa ja Benelux-maissa. Keesojen lehto on Pekka Pohjolan myydyin albumi, ja se valittiin vuoden albumiksi Musa-lehdessä vuonna 1977. Albumin raidat on nimennyt Hector.
Suomessa albumi julkaistiin maaliskuussa 1977 vinyylilevynä ja C-kasettina. Vuonna 1994 albumista julkaistiin ensimmäinen CD-painos Love Recordsin toimesta. Vuonna 2002 sama painos julkaistiin uudelleen remasteroituna. Vuonna 2015 Svart Records julkaisi albumista kaksi rajoitettua vinyylipainosta: 300 kappaleen painoksen mustalla vinyylillä ja 200 kappaleen painoksen ruskealla vinyylillä.
Kappaleet

Kaikki kappaleet säveltänyt ja sovittanut Pekka Pohjola.
Kappaleet > A-puoli

Oivallettu matkalyhty – 5.05 (The Perceived Journey Lantern)
Kädet suoristavat veden – 4.34 (Hands Straighten The Water)
Matemaatikon lentonäytös – 7.27 (The Mathematician's Air Display)
B-puoli
Pääntaivuttelun seuraukset (The Consequences Of Head Bending )
Osa 1: Sulamaan jätetty kipu  – 4.30 (The Pain Is Melting)
Osa 2: Nykivä keskustelu tuntemattoman kanssa  – 11.21 (The Plot Thickens)
Varjojen varaslähtö – 1.53 (False Start Of The Shadows)
Kokoonpano

Sally Oldfield – laulu (2, 5)
Mike Oldfield – kitarat (2, 3, 4), lyömäsoittimet (4/2), mandoliini ja vihellyspilli (5)
Georg Wadenius – kitara (1, 4/2), lyömäsoittimet (4/2)
Wlodek Gulgowski – syntetisaattori (1, 4/2), flyygeli (1, 4/2)
Pekka Pohjola – bassokitara (1-5), flyygeli (1-3, 4/1, 5), spinetti (2, 5), syntetisaattori (3, 4/1), jousisyntetisaattori (2-4)
Vesa Aaltonen – rummut (1, 4/2)
Pierre Moerlen – rummut (3, 5), lyömäsoittimet (4/1), kellopeli (4/2)
Kokoonpano > Tuotanto

Paul Lindsay, Mike Oldfield – äänitys ja miksaus
Christer Berg – äänitys ja miksaus (1,4/2)
Mike Oldfield & Pekka Pohjola – tuottaja
Risto Kurkinen – kansipiirustus
Julkaisut ulkomailla

| 0 | 1 | 2 |
| --- | --- | --- |
|  Albumin kansikuva Britanniassa ja Japanissa.  |  Albumin kansikuva Benelux-maissa ja Saksassa.  |  Albumin kansikuva Yhdysvalloissa ja Italiassa.  |
Albumi julkaistiin ensimmäistä kertaa ulkomailla heti julkaisuvuotena 1977 Isossa-Britanniassa nimellä Pekka - The Mathematician's Air Display. Albumin julkaisi Virgin Records. Britanniassa albumi julkaistiin CD-painoksena vuonna 2010, tällä kertaa julkaisijana Esoteric Recordings. Vuonna 1977 albumi julkaistiin tähän asti ainoan kerran Ruotsissa vinyylilevynä Love Records -levy-yhtiön toimesta nimellä Skuggornas tjuvstart. Vuonna 1979 albumi julkaistiin ensi kertaa Japanissa, levy-yhtiönä Virgin Records. Tämän jälkeen albumi on julkaistu Japanissa CD-levynä vuosina 1994, 2007 ja 2020. Albumi julkaistiin nimellä Mike Oldfield - The Consequences Of Indecisions Alankomaissa kuvavinyylinä vuonna 1981. Samana vuonna albumi julkaistiin Saksassa nimellä Mike & Sally Oldfield, Pekka Pohjola vinyylilevynä ja uudestaan seuraavana vuonna 1982. Levy julkaistiin Saksassa myös nimellä Mike Oldfield - The Consequences Of Indecisions. Yhdysvalloissa albumi julkaistiin vuonna 1981 nimellä US-101, julkaisijana Love Records. Albumi julkaistiin myös Italiassa nimellä US-101 vinyylilevynä vuosina 1983 ja 1987 sekä C-kasettina vuonna 1983. Albumista on julkaistu myös C-kasetti Benelux-maihin nimellä Mike & Sally Oldfield, Pekka Pohjola.
Aiheesta muualla

Pekka Pohjola - Keesojen lehto (1977) albumi tekijätietoineen ja lukijoiden levyarvosteluita verkkosivustolla ProgArchives.com (englanniksi)
Pekka Pohjola - Keesojen lehto (1977) albumi kuunneltavissa suoratoistona verkkosivustolla Play.Spotify.com
Kerry Armstrong

Kerry Armstrong (s. 12. syyskuuta 1958) on australialainen näyttelijä.
Armstrong tunnetaan muun muassa elo­kuvasta Lantana (2001), jossa hän näytteli pääosaa yhdessä Anthony LaPaglian, Barbara Hersheyn ja Geoffrey Rushin kanssa. Armstrong on esiintynyt myös australialaisissa televisiosarjoissa Neighbours ja Ruusujen jälkeen. 1980-luvulla hänellä oli rooli yhdysvaltalaisessa Dynastia-saippuasarjassa.
Aiheesta muualla

Kerry Armstrong Internet Movie Databasessa. (englanniksi)
Kerry Armstrong Elonetissä.
Kenelle kellot soivat

| Kenelle kellot soivat  (1944)> For Whom the Bell Tolls.Alkuperäisteos |
| --- | --- |
Kirjailija:  Ernest Hemingway
Julkaistu:  1940
Suomennos
Suomentaja:  Tauno Tainio (1944)
Kustantaja:  Tammi
Julkaistu:  1944
Sivumäärä:  574
ISBN:  951-30-6237-6
Löydä lisää kirjojaKirjallisuuden teemasivulta
| Kenelle kellot soivat (2014) |
| --- | --- |
Kustantaja:  Tammi
Sivumäärä:  590 s.
ISBN:  978-951-31-6475-1
Suomennos
Suomentaja:  Hilkka Pekkanen
Sarja: Keltainen kirjasto 5
Löydä lisää kirjojaKirjallisuuden teemasivulta
Kenelle kellot soivat (For Whom the Bell Tolls) on Ernest Hemingwayn vuonna 1940 julkaistu romaani. Se kertoo yhdysvaltalaisen miehen tarinan Espanjan sisällissodan (1936–1939) aikana.
Teoksen nimi on peräisin John Donnen kirjoituksesta Rukouksia sairasvuoteelta (Devotions upon Emergent Occasions, 1624, suom. Paavo Rissanen):
Kenelle kellot soivat on Hemingwayn merkittävimpiä teoksia. Se perustuu kirjailijan kokemuksiin kirjeenvaihtajana Espanjassa sisällissodan aikaan. Teos kertoo amerikkalaisesta Robert Jordanista, joka toimii tasavaltalaisten puolella räjähdeasiantuntijana. Saatuaan tehtäväkseen erään sillan räjäyttämisen hän liittyy fasistien alueella toimivaan sissijoukkoon.
Henkilöitä

Robert Jordan – amerikkalainen espanjan kielen yliopisto-opettaja ja räjähdeasiantuntija
Anselmo – Jordanin iäkäs opas
Golz – komentaja joka suunnittelee hyökkäystä sillan tuhon jälkeen
Pablo – sissijoukon alkoholisoitunut johtaja
Rafael – laiska mustalaississi
María – Robert Jordanin rakastajatar
Pilar – Pablon vaimo, sissijoukon todellinen johtaja
Agustín – keski-ikäinen sissi
El Sordo – toisen sissijoukon johtaja
Fernando – keski-ikäinen sissi
Andrés – sissi, Eladion veli
Eladio – sissi, Andrésin veli
Primitivo – nuori sissi
Joaquin – vakaumuksellinen kommunisti ja Sordon joukon jäsen
Elokuva

Sam Wood on ohjannut Hemingwayn kirjaan perustuvan elokuvan Kenelle kellot soivat.
Suomennokset

Hemingway, Ernest: Kenelle kellot soivat.  (For Whom The Bell Tolls, 1940)  Suomentanut Tauno Tainio. Helsinki:  Tammi, 1944.  ISBN 951-30-6237-6.
Hemingway, Ernest: Kenelle kellot soivat.  (For Whom The Bell Tolls, 1940)  Suomentanut Hilkka Pekkanen. Helsinki:  Tammi, 2014.  ISBN 978-951-31-6475-1.
Kerry Reid

Kerry Melville ottelemassa Alankomaiden avoimissa vuonna 1969.
Kerry Reid (omaa sukuaan Melville; s. 7. elokuuta 1947 Mosman, Australia) on australialainen tennispelaaja. Oikeakätinen Reid lopetti ammattilaisuransa vuonna 1980. Hän asuu Greenvillessä, Etelä-Carolinassa, Yhdysvalloissa.
WTA:n maailmanlistalla Reid oli kymmenen parhaan naispelaajan joukossa kymmenenä vuotena vuosien 1969–1979 aikana. Parhaimmillaan hän oli listan sijalla viisi vuodesta 1971 vuoteen 1973. Hän voitti Australian avointen kaksinpelin vuonna 1977, Australian avointen nelinpelin vuonna 1968 sekä Wimbledonin nelinpelin vuonna 1978. Australian Fed Cup -joukkueessa Reid pelasi ensimmäisen kerran vuonna 1967. Vuonna 1968 hän kuului Australian Fed Cup -joukkueeseen, joka voitti kilpailun.
Reid on naimisissa tennispelaaja Grover ”Raz” Reidin kanssa. Heillä on kaksi tytärtä.
Aiheesta muualla

Kerry Reidin ITF-profiili (Arkistoitu – Internet Archive)
Kerry Katona

Kerry Katona
Kerry Jayne Elizabeth Katona (aik. McFadden; s. 6. syyskuuta 1980 Warrington) on englantilainen laulaja ja televisioesiintyjä. Hän oli yksi Atomic Kittenin alkuperäisjäsenistä vuodesta 1999, mutta hän jätti yhtyeen tammikuussa 2001 tultuaan raskaaksi. Tämän jälkeen hän on esiintynyt televisiossa ja aloittanut soolouran.
Katona avioitui entisen Westlife-laulajan Brian McFaddenin kanssa vuonna 2002. Pariskunnalla on kaksi lasta, Molly ja Lilly Sue. Katona ja McFadden erosivat 2004. Katona oli vuosina 2007–2010 aviossa Mark Croftin kanssa. Heillä on kaksi yhteistä lasta, vuonna 2007 syntynyt tytär ja vuonna 2008 syntynyt poika. Vuosina 2014–2017 hän oli naimisissa entisen rugbypelaajan George Kayn kanssa, ja heillä on vuonna 2014 syntynyt tytär.
Aiheesta muualla

Kerro Katonan viralliset sivut (Arkistoitu – Internet Archive)
Kerry Katona Internet Movie Databasessa. (englanniksi)